"Ногі ў рукі" — відэапраект, прысвечаны сучаснасці беларускіх гарадоў і іх людзям. Галоўны герой перадачы кожны раз новы і паходзіць з горада, які мы паказваем. Праз экскурсію па горадзе раскрываецца не толькі яго гісторыя, але й гісторыя людзей, што жылі тут раней і жывуць цяпер, змяняючы рэчаіснасць да лепшага. Мы імкнемся распавесці не толькі пра цікавосткі Беларусі, якія застаюцца па-за ўвагай поп-турызму. Галоўнае – цікавыя, дзейныя, смелыя асобы, якія ёсць у любым мястэчку Беларусі.